આમ, ઉપરોક્ત વિગતો એમ જણાવે છે કે ગુજરાત સરકારના પેસાના અમલ અંગેના દાવા તદ્દન ખોટા છે અને ભ્રમમાં નાખનારા છે. તદ્દન ખોટી વાત કરીને સરકાર માત્ર આદિવાસી લોકોને જ નહિ પણ તમામ લોકોને માટે એવો ભ્રમ ઊભો કરે છે કે તે આદિવાસી વિસ્તારોના વિકાસ માટે પેસાનો અમલ કરી રહી છે. સરકાર દેખાડે છે કંઇક જુદું અને કરે છે કંઇક જુદું. હાથીના દાંત જેવું છે. તદ્દન અસત્ય બાબતોને આધારે લોકોને છેતરવાનો ધંધો ચાલી રહ્યો છે.